LidanRubinov/Halacha-QA huggingface dataset:
שאלה: אמן לבטלה וגל עצמות: 1. כידוע, אסור לענות סתם אמן ללא צורך ברכה או צורך לימוד ( אמן יתומה.). שמתי לב שהרבה ממשפחתי ומן הסובבים אותי לא מקפידים כל כך על ברכה ראשונה. ברור לי שהם לא יאהבו אם אני כל הזמן אעיר להם ואוכיח אותם, אך האם מותר לענות אמן סתם כך לאחר שהאדם התחיל לאכול בלי לברך ואני רוצה כהצגה כאילו חשבתי שהוא ברך, וזה כדי להזכיר לו שיש לברך בלי להעיר לו? 2. כמו כן אשמח אם הרב יסביר על כל ה"רציחות" של הרבנים- "נתן עיניו בו ונעשה גל של עצמות" והסיפור של ר יוחנן שחלשה דעתו בגלל שחשב שרב כהנא צוחק עליו,ולכן מת רב כהנא (נדמה לי בבבא מציעא), ובתענית- ר יוסי דמן יוקרת שהרג את בנו ובתו (התפלל עליהם שימותו וכו ).
תשובה: 1. אינני חושב שח התכוונו שאסור להגיד סתם את המילה אמן. מה שהם אסרו זה להגיד אמן על ברכה לאחר שעבר זמן או אמן על ברכה שאינה צריכה. 2. מדובר בדברי אגדה עמוקים, אינני חושב שצריך להבין אותם כפשוטם. לדוגמא, כשכתוב נתן עיניו בו ונעשה גל עצמות הכוונה היא שמרוב רוממת הנשמה שלו הוא רוקן את הנשמה של השני מכל תוכן. לא שבפועל אותו אדם מת אלא שהוא רוקן את החיות שלו על ידי שראה שאין בו לחלוחית של קדושה בנשמה.
שאלה: אמות מידה לדרגת צניעותה של תמונה : האם מותר לתלות בבית ולהסתכל על תמונת נוף שבה יש דמות של אישה, שאין רואים כלל את פניה, ובקושי רואים את צורת הגוף בלבוש קצת צמוד?
תשובה: : אם זה לא מעורר להירהור וזה לא דבר בולט וחריג מותר.
שאלה: להשלים בגרויות או לתרום לעם ישראל: אני בחור בגיל 17.5. אני כרגע נמצא בבית בגלל שיש לי כאבי ראש מתי שאני לומד. כרגע אני משלים בגרויות ואני רוצה להמשיך עם זה כך גם שנה הבא. נכון להיום, אני מתלבט בדיוק מה לעשות שנה הבא, יש לי אפשרות ללכת לעבוד וללמוד דברי חולין או שללכת לישיבת חומש כתלמיד שיעזור בקשיים התכנים, כמו לארגן את האוכל, לארגן אנשים לשבתות ואולי גם להקים שם מגמה של חקלאות וכד (כמובן שדיברתי אם הרבנים שם והם ממש חושבים שאני יכול לעזור לישיבה ולאחיזה בחומש). ואני שואל את עצמי, אם אני לא לומד בגלל קשיים אז לכאורה אני מחוייב לעזור למען עם ישראל ולעשות את רצון ה בכל דרך שאני יכול. אבל חבר שלי אמר לי שזה לא נכון מה שאני חושב, כי זה לא מקדם אותי לשום דבר ורצון ה קודם כול זה שאני יתקדם (לא יודע כמה הוא צודק אבל נניח שזה לא מקדם אותי). האם זה נכון לחשוב כמהו או שאני צריך לעשות את מצוות אפילו אם זה פחות או אפילו בכלל לא מקדם אותי?
תשובה: בגיל הנעורים צריך האדם לדאוג להתפתחות הבסיסית שתאפשר לו להקים משפחה בצורה נורמאלית. אם ההרתמות לכלל לא פוגעת באופן משמעותי בהתפתחות הבסיסית שעושים בזמן הנעורים, יש להתאמץ ולפנות זמן למצוות ציבוריות.
שאלה: בת מצווה בראש חודש אב: האם מותר לחגוג בת מצווה בר"ח אב, ואם כן, על מה צריך להקפיד?
תשובה: ניתן לערוך סעודה לכבוד בת המצווה אולם אין לאכול בשר ולא לשתות יין בסעודה זו. כמו כן, אין להשמיע מוזיקה.
שאלה: קניית ספרי קודש בימי בין המצרים: בשנה הבאה אלמד בע"ה בישיבה. האם מותר לנסוע לקנות ספרי קודש הנצרכים ללימוד (בשנה הבאה) בשלושת השבועות? ומה הדין בתשעת הימים?
תשובה: מותר לקנות ספרי קודש. בתשעת הימים ממעטים במסחר שאינו חיוני ומאחר והספרים מיועדים לשנה הבאה ולא ללמוד בהם מיד, אם אפשר להקדים או לדחות עדיף.
שאלה: נישואין וצבא: בתי מתעתדת להינשא לבחור מישיבת הסדר, שסיים את חלקו בצבא. הוא רוצה לעשות קורס קצינים במשך תשעה חודשים, שבמהלכו יגיע הביתה כל שבועיים, ולאחר מכן יהיה מחויב לשנה כקצין קרבי. האם בריא להתחיל כך נישואין?
תשובה: לכתחילה לא הייתי ממליץ לעשות היכרות בשלב כזה, כי זה מקשה על האשה. אולם במקרה זה, כיוון שכבר הכירו, עדיף שיתחתנו עכשיו מאשר שימשכו את ההיכרות ללא חתונה זמן כל כך רב.
שאלה: לשחק כדורגל או כדורסל: האמותר לשחק ם כדורגל או כדורסל בבית ספר או במקום אחר או להתאמן בחוג, האם זה מותר כי גוים גם עושים זאת וזה חוקת הגוים, לא?
תשובה: אין בזה חוקות הגויים כי זה לא קשור לע"ז. אם משחקים לשם כושר והתעמלות אין בעיה אולם אם משחקים סתם, אז לא ראוי להתרגל לביטול זמן במשחקים שאין בהם שום דבר ערכי.
שאלה: נסיעה הלוך   חזור מהוסטל בשבת: אני מתעתדת לעבוד בהוסטל של אנשים בוגרים בעלי אוטיזם שצריכים השגחה אישית וצמודה. העבודה כוללת גם משמרת בשבת כאשר נהג גוי יוכל לקחת או להחזיר אותי. שאלתי: א. האם מותר לנסוע לעבודה או לחזור עם נהג גוי? ב. גם אם מותר, האם יש עניין להמנע ולומר שימצאו אנשים אחרים שיוכלו לעבוד שם. (אולי אנשים שלא שומרים שבת)?
תשובה: א. מותר. ב. גם אנשים שלא שומרים שבת מחויבים בשמירתם, ומה שיצא שהם ייסעו בעצמם וזה יותר גרוע מאשר שאת תיסעי על ידי נהג גוי.
שאלה: משמרת כיבוי ב-ט  באב!: אני מתנדב בכיבוי אש וכן יש צורך במתנדבים בתחנה בה אני מתנדב (עפרה) ששם כבאי לבד במשמרת, האם מתאים לעשות משמרת בט באב וכמובן שאני צם ורק במקרה הצורך אם אצטרך אז לא אצום?
תשובה: : מתאים לעשות משמרת גם בט' באב.
שאלה: לצפות בכדורגל בתשעת הימים: האם ביום א בערב (ראש חודש אב) מותר לי לצפות מהבית שלי בטלוויזה את משחק גמר אליפות העולם בכדורגל או זה אסור?
תשובה: מותר לצפות במשחקי כדורגל בתשעת הימים. כל זאת בלי להתייחס לתרבות המונדיאל וכו'.
שאלה: ייצור מוצרים ליהודים ע"י גויים בחו"ל: אני מתעסק בייבוא מוצרים מחו"ל אשר מיוצרים גם בימי שבת על ידי גויים. 1. האם יש בעיה הלכתית עם העובדה שהמוצר מיוצר עבור יהודי בשבת? 2. האם אני יכול להנחות את הגוי לבצע פעולה מסוימת דווקא ביום השבת או שאסור לי להנחות אותו לבצע בשבת? 3. איך ניתן להשיג כשרות על מוצרי מטבח ( סירים מחבתות וכו ) שמיוצרים בחו"ל?
תשובה: 1. אי בכך איסור כיון שהגוי עובד בשביל להרויח שכר ובקבלנות ובשלו עובד. 2. אסור להנחות את הגוי לעבוד דוקא בשבת. 3. לא הבנתי את רצונך בשאלה זו.
שאלה: שאלות בנושא ברכות: 1. מה הסיבה שצריך 7 שאכלו לחם בשביל זימון בעשרה? ראיתי שהטעם הוא שצריך רוב ניכר, אך למה זה שונה ממנין לתפילה שמספיק 6 שלא התפללו? 2. מי שמתחיל (בשעת הדחק) סעודה שלישית אחרי השקיעה, שצריך לאכול רק כזית, האם זה כזית רק מהפת, ויכול לאכול ללא הגבלה משאר המאכלים או כזית בסה"כ? 3. האם לאשכנזים מילוי מצטרף לשיעור כזית ב"על המחיה"? לדוגמא קרואסון שוקולד.
תשובה: 1. ישנו כלל שבעשרה אנשים השכינה שורה, ואם יש שכינה ניתן לומר דבר שבקדושה. אולם בכל זאת צריך שיהיו שישה אנשים שלא התפללו כדי שיהיה בכלל חיוב לקדושה ולתפילה בציבור. לעומת זאת בברכת המזון צריך ליצור חיוב של זימון בעשרה, ולא מספיק שישנם עשרה אנשים בחדר בשביל דבר שבקדושה, אלא יש צורך בעשרה שאכלו יחד ויתחייבו בזימון ובזה צריך רוב ניכר כדי ליצור חיוב. החיוב בזימון הוא יותר חלש ולכן צריך יותר אנשים כדי ליצור אותו. 2. צריך לאכול כזית מהפת ויכול לאכול דברים אחרים ללא הגבלה. 3. לכתחילה צריך שיהיה כזית מקמח.
שאלה: הפסדים בהיתר עסקה: בעצם היתר עסקה הוא סוג של שותפות שבסופו של דבר מחלקים את הרווחים בין הלווה למלווה. האם זה עובד רק לכיוון חיובי, דהיינו המלווה יקבל את החלק שלו כאשר יהיו רווחים, או גם שהכסף לא הביא פירות או אפילו ירד לטמיון, ואפילו היו הפסדים, המלווה משתתף גם בהפסדים?
תשובה: ההסכם צריך באמת להיות לשני הצדדים שאם יש הפסדים אז גם המלווה מפסיד.
שאלה: כבוד המת - לגבי אוייב: לגבי האויבים שלנו או הנאצים כאשר המתנו אותם ואנו רוצים להשפיל אותם, האם מותר לנו להתעלל בגופה שלהם או שחייבים לשמור על כבודם?
תשובה: ההתעללות מולידה תכונות רעות באדם ולכן אסור להתעלל בכל אחד, גם אם הוא אויב.
שאלה: להחזיר עודף ממשכורת: בחג הפסח שעבר עבדתי בניקיון בתים. באחד הבתים לבעל הבית היה רק שטר גדול יותר מכדי שכרי, והוא נתן לי אותו והבטחתי להחזיר לו את העודף (40 ש"ח) בפעם אחרת. כעת איני מצליח למצוא את הדירה של אותו אדון. מה עלי לעשות?
תשובה: אונס רחמנא פטריה.
שאלה: שיפוץ בתשעת הימים: קנינו בית. היינו אמורים לקבל את המפתחות בשבוע שעבר ולהתחיל לשפץ את הבית. חל עיכוב בגלל המשכנתא. סיכמנו עם גוי שיעשה את השיפוץ. יתכן שהעיכוב יגרום לגלישה בלוח הזמנים והוא לא יסיים עד ר"ח אב. האם יהיה מותר לגוי להמשיך לשפץ מכיוון שעושה "אדעתא דנפשיה" - שכך יסיים ויעבוד במקומות אחרים או שבכ"ז אנו צריכים לבקש ממנו שיפסיק עד אחרי ט באב. גם אם נתחיל לאחר ט"ב, נילחץ עם פינוי הבית שבו אנו גרים ועם ההתארגנות לשנת הלימודים (אשתי ואני עובדי הוראה)?
תשובה: שיפוצים מותר לעשות בתשעת הימים.
שאלה: הלכות סיכה בשבת: האם מותר לשים על הגוף תחליב גוף? הסבר השאלה: א. אני יודעת שקרם גוף אסור בגלל שינוי צורת הקרם כשהוא יוצא מהשפורפרת החוצה, אך תחליב הוא נוזל. ב. וכן היובש גורם לצער ויש עניין שלא להצטער בשבת.
תשובה: תחליב נוזלי אפשר למרוח ישירות עם היד ואין בעיה בכלל. הגדר של ממרח הוא רק בדבר לא נוזלי לגמרי. בודקים את רמת הנוזליות על ידי ששמים את החומר על צלחת שטוחה. אם הוא מתפזר, זה נחשב נוזלי. ואם הוא נשאר בערימה קטנה, זה נקרא מוצק ויש בעיה של מריחה.
שאלה: בין חמה לצל בשלושת השבועות: האם כבוד הרב יוכל להסביר לי ולעוד כמה גולשים מהי ההגדרה המדויקת "בין חמה לצל"? עדין לא קיבלתי תשובה ומעניין שאין הגדרה ברורה לא במשנה ברורה לא בשולחן ערוך ועוד כמה שבדקתי. אולי תוכלו לעזור לי כי כולם רושמים שלא טוב ללכת בין חמה לצל אבל אין אחד שמסביר מה זה.
תשובה: מקום המעבר בין מקום המואר על ידי שמש למקום מוצל (כגון, צל של בית) זהו המקום שנקרא בין חמה לצל.
שאלה: אבלות על ילדה בת שנה וחצי: בתו בת השנה וחצי של שכני (אשכנזים) נפטרה לפני מספר ימים לאחר מחלה ממושכת. המציאות הזו עוררה מספר שאלות והן: 1. מה משך הזמן שיש לומר קדיש על הילדה (והאם החובה היא על האב)? 2. כמה זמן נמשכת האבלות? 3. האם יש מקור למנהג שלא לעלות לציון הקבר של ילדים קטנים, ואם כן, מהו המקור? 4. היות שמדובר בזוג צעיר יחסית והאשה עומדת ללדת בעוד מספר שבועות, האם ניתן יהיה להשתמש במיטה וביתר החפצים של הילדה שנפטרה?
תשובה: 1. האב צריך להגיד כל השנה. 2. 30 יום. 2. כמדומני שישנו מנהג כזה אולם זה לא איסור. 4. מותר.
שאלה: שידוך עם נכדת גיורת : גבר שמגלה שהמשתדכת נכדת גיורת או נינת גיורת, אילו בדיקות בנושא כשרות הגיור עליו לערוך ע"פ ההלכה? אילו בדיקות כדאי לו להוסיף על-מנת להיות יותר בטוח שאין חשש של נישואין עם גויה?
תשובה: צריך לברר שאותו בי"ד שגייר את הסבתא היה בי"ד מוכר וכשר.
שאלה: לימוד באונברסיטה לאחר ישיבת הסדר: רציתי לשאול את מעלת כת"ר האם מותר ללמוד כלכלה במכללה חילונית ללא מעונות?
תשובה: יש להקפיד על דיני צניעות רגילים, לא לשבת דווקא ליד בחורה וכדו'.
שאלה: צירוף מזונות לכזית פת : בסעודות השבת יש לי קושי לאכול גם מן החלות וגם מן המזונות שתמיד מצטרפים לסעודה. על כן, האם ניתן לברך המוציא וברכת המזון על פחות מכזית פת כאשר עיקר הסעודה היא המזונות?
תשובה: לא נוטלים ידיים על אכילת פחות מכביצה פת ולא מברכים ברכת המזון על אכילת פחות מכזית פת. אם קשה לאכול לחם ניתן לאכול עוגה וכדו' שיש דעות שגם בזה יוצאים ידי חובת סעודה שלישית.
שאלה: השריית ירקות עלים במי מלח: בהמשך לשאלתי איך משירים ירקות עלים וכדו, שמעתי שאפשר להכשיר בעזרת מי-מלח או חומץ האם זה נכון וכיצד מכשירים כך בצורה הנכונה?
תשובה: שרייה במי מלח איננה מכשירה, היא רק מקלה על הבדיקה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: אזכרה לשלושים: ברצוננו לדעת מתי מקיימים את אזכרה לשלושים יום לזכר אח. מיום הפטירה או מיום הקבורה. אחי נפטר ב-19.06.10 ברצוננו לדעת באם אזכרת השלושים יחול ב-18 ליולי או ב-19 ליולי.
תשובה: לפי דבריך אני מבין שאחיך נפטר ביום שבת, ז' בתמוז, ונקבר בתאריך ח' בתמוז. את יום השלושים סופרים לפי יום הקבורה ולכן יש לעשות את האזכרה ב-ח' באב.
שאלה: דיו חינם מהעבודה: בבית יש לנו מדפסת שנגמר הדיו. אבא שלי רוצה להביא דיו בחינם מאח שלו. האח שלו מביא לו בחינם. שאלתי אותו מאיפה והוא אמר שאשתו של אחיו שלו מביאה בחינם מהעבודה. הוא אמר שמהעבודה מרשים לה לקחת דיו בחינם. האם אפשר לסמוך ולהשתמש בזה? זה לא גזל? (אבי בטוח ישכנע אותי להדפיס מזה לידו) מעריץ אתכם על העזרה שאתם נותנים!
תשובה: בד"כ בדיני איסורין אנו נצמדים לכלל של "עד אחד נאמן באיסורין", לכן לכאורה היה ראוי לסמוך על אשת האח. אמנם מצאנו ש"כל דבר שחזקתו גנוב אסור ליקח אותו, וכן אם רוב הדבר שהוא גנוב אין לוקחים אותו, לפיכך אין לוקחים מן הרועים צמר או חלב." (רמב"ם הלכות גניבה ו',א' ע"פ הגמ' ב"ק קיח'-קיט' ושו"ע חושן משפט סי' שנח'). כלומר, במקום שיש חשד לא ניתן לסמוך על האדם, כגון: על רועה שטוען שמותר לו לקחת את חלב הבהמה ששומר עליה. במקרה שלך נראה, כיון שהיום התופעה של לקיחת דברים ממקום העבודה נפוצה מאוד וגם אשתו של האח לא טוענת שהדיו שלה אלא אומרת שהוא של מקום העבודה רק שמותר לה לקחת משם, לא ניתן לסמוך על כך ואין לקחת אותו. אמנם, אם תשאל אותה אישית מדוע מתירים להם לקחת והיא תסביר מדוע מותר, נראה שאין לחשוש לשקר ותוכל לסמוך על כך. הרב ישראל גנץ
שאלה: להתיר מנהג שלא לשמוע מוזיקה: נהגתי למעלה משלוש שנים שלא לשמוע מוזיקה בשלושת השבועות בכלל (גם שקטה) - גם אחרי שנודעה לי דעת המקילים והמשכתי בכך בכל מקרה, ומצד שני בהתרת נדרים של ראש השנה אני כל שנה באמת מתחרט על נדרים שהיו ומתכוון שכל המנהגים לא ייחשבו כנדר (לפי הנוסח שם) אך השאלה האם זה מועיל או שאני צריך לעשות התרת נדרים באופן ספציפי על המקרה הזה? ואם כן כיצד עושים התרת נדרים בפני שלושה?(מה אומרים)
תשובה: אינך צריך לעשות התרת נדרים.
שאלה: בירורים לגבי פלג המנחה: 1) למה אי אפשר להוציא את השבת בפלג המנחה? 2) לגבי יום העצמאות בשנה הבאה, האם מותר להתפלל ערבית של ליל יום העצמאות בפלג המנחה? 3) אפשר להתחיל לסיים את צום ט באב בפלג המנחה? אני אשכנזי
תשובה: יש להדגיש שהיום מסתיים בשקיעה או בצאת הכוכבים ולא בפלג המנחה, וגם אם אפשר להתפלל ערבית מפלג המנחה, עדיין לא נגמר היום. בשבת ומועד יש דין שאפשר להוסיף מקודש על חול ולהכניס את השבת מוקדם יותר, אך ודאי שאין אפשרות להוציאה לפני זמנה, וכך גם אין אפשרות לסיים את הצום לפני זמנו (צאת הכוכבים). בתשעה באב אין מצווה של תוספת כמו ביום כיפור, שבתות ומועדים ולכן אין שום ענין ומצווה להתחיל את הצום כבר מפלג המנחה. לגבי יום העצמאות - דין תפילת ערבית הוא כדין כל השנה, ולגבי מזמורי ההודיה נראה שעדיף לאומרם אחרי כניסת יום העצמאות, שהרי גם כאן אין דין של "תוספת". הרב יאיר וסרטיל
שאלה: צניעות וגביית צדקה בבתים: לאור פעמים רבות שמגיעים אנשים לגבות צדקה בבתים פרטיים, האם במקרים בהם אישה נערה נמצאת לבד בבית, יש בעיה מבחינת ייחוד צניעות, במקרה שאין עינית בדלת (ואי אפשר לראות מי הנוקש), לענות לקול נקישות ולפתוח את הדלת? וכן, האם יש הבחנה בין יישוב לעיר?
תשובה: אם המבקש נשאר לעמוד בחוץ, וכך ראוי שיעשה, אין בעיה של יחוד. אבל אישה או נערה (וכן כל אדם) הנמצאת לבד בבית אינה חייבת לפתוח את הדלת אם אינה יודעת מיהו הדופק. ואף אם פתחה ורואה שמדובר באוסף צדקה, היא יכולה לומר שאינה מעוניינת לתרום.
שאלה: טבעת חדשה בשנת אבל: אשתי בשנת האבל על אביה. קניתי לה טבעת חדשה, האם מותר לה לענוד אותה?
תשובה: או שתמתין עד סוף האבל או שתתן לחברה שלה שתלבש את זה לפניה.
שאלה: אכילת בשר בהילולה של צדיק בתשעת הימים: האם מותר לאכול בשר בסעודה לציון הילולה של צדיק, למשל בהילולת האר"י הקדוש, שחלה ביום ה באב?
תשובה: אין ראוי לאכול בשר בתשעת הימים בהילולא של צדיקים מפני החורבן.
שאלה: צדקה למשפחה של מעשנים: יש משפחה נזקקת מאוד. אני נהגתי לתת להם כסף אבל אני שומעת שההורים מעשנים בלי סוף. מציק לי שאני מממנת סיגריות ולא מצרכים יסודיים. האם להמשיך לתת להם כסף? הם גרים רחוק כך שאיני יכולה לתת להם את המצרכים החיוניים.
תשובה: אם הכסף הולך לעישון, אל תתני אותו.
שאלה: יום הולדת בשלושת השבועות: נולדתי בכ"א בתמוז והייתי רוצה לעשות מסיבת יום הולדת. הייתי רוצה לשאול את כבוד הרב, מתי אני יכול לעשות יום הולדת, כי עכשיו בימי בין המצרים אסור לשמוח והייתי רוצה לדעת מתי נגמרים ימי האבלות?
תשובה: בי' באב לאחר חצות היום מסתיימים דיני האבלות על חורבן בית מקדשנו. אולם, אתה יכול לעשות יום הולדת ללא מוזיקה עד לראש חודש אב. אתה יכול לקבל מתנות אולם מתנות שמאוד משמחות אותך יש לחדש בשבת או לאחר תשעה באב.
שאלה: הלכות תשעת הימים: 1. מאיזה יום אסור לאכול בשר ועד מתי? 2. מאיזה יום אסור לכבס ועד מתי? 3. מותר לעבוד בתשעה באב?
תשובה: 1. לאשכנזים, מתחילת ראש חודש אב. השנה, מיום ראשון בערב. ועד לחצות היום של י' באב (יום רביעי בשבוע שאחר כך). יש ספרדים הנוהגים כמו האשכנזים, מראש חודש, ויש שנוהגים שהאיסור מתחיל בליל ב' באב. 2. האשכנזים נוהגים מראש חודש והספרדים משבוע שחל בו, כלומר, ממוצאי שבת. ויש מספרדים הנוהגים גם הם שלא לכבס מראש חודש. 3. לכתחילה אין לעבוד בתשעה באב. אם יש בעיה, יש לשאול לגופו של עניין.
שאלה: אזכרה בחול המועד סוכות: אבי זצ"ל נפטר בכ"א בחשוון תש"ע. אנחנו צריכים לערוך אזכרה של 11 חודש בכ"א תשרי אך זה יוצא חול המועד סוכות. מה עלינו לעשות?
תשובה: תעשו את האזכרה בשבוע שאחרי החג.
שאלה: גיור לחומרא - הגדרה: מהו גיור לחומרא? האם ניתן לקבל את כל הסיבות לכך שייתכן ונקבע שמישהו יצטרך לגיור לחומרא?
תשובה: כאשר יש ספק לגבי התוקף של הגירות, עושים גיור לחומרא שבו טובלים לשם קבלת מצוות בלי ברכה.
שאלה: לברך על החלפת מזוזה: 1-האם יש דין מורידין בקודש בהורדת מזוזה מפתח החייב מדאורייתא כשקובעה בפתח החייב מדרבנן, כפי שכתב בספר "חובת הדר", או שלהלכה אין צורך להקפיד בכך? 2-האם מברכים בשעה שמורידים מזוזות מהודרות וקובעים במקומם פשוטות? וכן להפך, בשעה שמורידים פשוטות וקובעים במקומם מהודרות?
תשובה: 1. לכאורה אכן יש כאן הורדה בקדושה. 2. כל החלפה מחייבת ברכה.
שאלה: היחס לעורך דין: לכבוד הרה"ג דב ליאור שליט"א כיצד יש להתחייס לעורך דין מבחינת כשרות לעדות וכשרות לשמש כש"ץ? האם נאמר שסתם עו"ד מודע לאיסור לדון בפני ערכאות, ורובא דרובא של עו"ד מייצגים אנשים בערכאות גם בלא כתב סירוב מבי"ד, הרי שהם עוברים על איסור זה ומרימים יד בתורת משה והרי הם מזידים ויש לפוסלם לעדות ולהיות ש"ץ, וכן יש להם מעמד של ראויים נידוי כמו שמפורש בחו"מ סי כו? האם יש עוד דברים שהם פסולים להם?
תשובה: לא נראה לי שהם עושים זאת בזדון. יש להבחין גם בין הגשת תביעות לבין הגנה על לקוח שנתבע על ידי מישהו אחר.
שאלה: רשות לתבוע בערכאות: לכבוד הרה"ג דב ליאור שליט"א ברצוני לשאול מהיכן יוצא הקולה הזו שבכל מקום שאין לבי"ד סמכות בזה"ז אפשר ללכת לערכאות. הרי מפורש בב"י חו"מ סי כו שרק היכא שתבעו בבי"ד ולא הגיע הנתבע אז בי"ד נותנים רשות לתבוע בערכאות וגם קוצבים סכום התביעה כדי שלא יוציא ממנו יותר ממה שמגיע לו בדין תורה,והערכאות הם רק אמצעי גביה ולא אמצעי דין. לגבי שאלות משפטיות כמו חבלות או נזקי תעבורה או פלילים שאין רשות לבי"ד לדון בזה"ז,כתב ב"י בפירוש בשם התרומות שגם בזה חייב ללכת לבי"ד בלבד כי אע"פ שאין רשות להגבות בזה"ז מדין תורה,עדיין יש דרכי גביה חלופיות שעומדות לרשות ביה"ד. נמצא שאין מקום בכלל לטענה שבדברים שאין סמכות לבי"ד בזה"ז לדון מותר ללכת לערכאות?
תשובה: בדרך כלל צריך לתבוע לדין תורה ואז לקבל רשות מבית הדין ללכת לערכאות. אולם אם יודעים מראש בוודאות שהבן אדם לא יסכים ללכת לדין תורה אז אפשר לתבוע אותו מהתחלה בערכאות.
שאלה: תספורת בראש חודש אב: האם מותר להסתפר בראש חודש אב?
תשובה: האשכנזים אינם מסתפרים מי"ז בתמוז, כולל ראש חודש אב. הספרדים הפוסקים כמרן השולחן ערוך אינם מסתפרים רק מתחילת שבוע שחל בו תשעה באב.
שאלה: גננת בברכת המזון עם הילדים: גננת שאכלה עם הילדים ומברכת איתם ברכת המזון (את הברכה הראשונה) ואח"כ מדלגים לברכת בונה ירושלים. כיצד תנהג, האם תכווין שלא לצאת ותברך אח"כ או שלא תאמר את שם ה אבל אז גם הילדים לא יאמר את שם ה או שלאחר סיום הברכה עם הילדים תחזור אל ברכת הארץ וההפסק שעשתה לא חשיב הפסק כי עסוקה בברכת המזון? אודה לכב הרב על ציון מקור לתשובה.
תשובה: על הגננת להתכוון שלא לצאת שמברכת עם הילדים, ואז אין בעיה של הזכרת שם ה' לשווא בשעה שמברכת איתם כיוון שזה נועד ללימודם של הילדים. כתוב בהלכות ברכות, שאם מלמדים את הקטנים מותר לומר שם ה'.
שאלה: כהן שנולד לו תינוק מגוייה : מה הסטטוס של תינוק שנולד לכהן מגויה אך בעודה בהריון התגיירה וילדה רק לאחר שסיימה את כל תהליך הגיור, האם התינוק חלל, גוי או גר רגיל? הבנתי שהוא בטוח לא גוי כי האמא טבלה ואין חציצה אך צריך גיור לחומרא. ואם לא נעשה כלום לילד, מה דינו? כמו כן, מה המקור המדוייק להלכות אלו?
תשובה: הוולד הולך במקרה זה אחר האמא, ולכן מכיוון שנתגיירה בעודה בהריון התינוק יהודי - ישראל (דהיינו לא גר ולא כהן). המקור בהלכות אישות באבן העזר שם מבואר מתי הוולד מתייחס אחר האמא ומתי אחר האבא.
שאלה: שינת רווקים ורווקות בבית רב קומות: יש לי בית בעל 3 קומות, וחברותיי הגיעו אליי לשבת. (הוריי לא היו נוכחים בבית, ולא היה זוג נשוי). אחי היה אמור לישון אצל חבר אבל הוא לא מצא אותו ולא היה לו איפה לישון. מה הדין, האם מותר לישון בקומות נפרדות?
תשובה: אפשר להקל לישון בקומה נפרדת בתנאי שהחדרים נעולים בלילה, גם החדר שלו וגם חדרי הבנות. היתר זה הוא רק בשעת דחק בלבד.
שאלה: צום ט  באב: אני בת 41, בהריון אחרי טיפולי IVF, שבוע 25, עם סכרת הריון, מטופלת באינסולין ואחרי ניתוח כריתת בלוטת התריס (מטופלת באלטרוקסין) שבוצע לפני כשלושה שבועות. האם אני יכולה לצום בט באב ואם לא, איך מותר לאכול לשתות? ובשורות טובות ישועות ונחמות.
תשובה: אינני רופא, אם את רוצה לצום עלייך לקבל אישור של רופא. במידה ואת לא צמה תאכלי ותשתי דברים שמצד אחד אינם מענגים (בשר ויין) ומצד שני הם בריאים ומזינים.
שאלה: חינוך ילדים לאי אלימות: בני היקרים, בני 8 וחצי ו7 וחצי, אמנם חברים טובים אך גם מרבים להתקוטט. השבוע עברו את הגבול והגדול פגע בצעיר באף ודמו ניתז לכל עבר. מה עושים במקרה כזה? ובכלל, איך להתייחס למכות ולמריבות ביניהם, דבר שמסב לנו צער גדול מאד. בעבר ניסינו עונשים, תכנית חיזוקים, תכנית פתרון בעיות ועוד שיטות מגוונות, אך שום דבר לא עזר לאורך זמן.
תשובה: גם אם לא מצאתם פיתרון לזמן ארוך, גם פתרונות קצרי מועד מועילים. בסיסית, העיקר שיצא מסר של בגרות ונעימות מההורים. בפועל יש לחשוב על גבולות ברורים שאותם לא עוברים.
שאלה: טיול בשלושת השבועות: האם מותר לטייל בשלושת השבועות? האם זה תלוי מהו אופיו של הטיול? אם מדובר רק בלינה בשטח או לינה בשטח ומסלול קצר, האם הדבר מותר?
תשובה: מותר לטייל בשלושת השבועות אולם יש להיזהר יותר מכל השנה בקשר למסלולים מסוכנים. מראש חודש אב ראוי שלא לטייל.
שאלה: בישול בכלי בשרי לארוחה חלבית: א. האם מותר לבשל תבשיל פרווה בכלי בשרי בן יומו, ולאכול את התבשיל בארוחה חלבית? ב. האם מותר לבשל תבשיל פרווה בכלי בשרי בן יומו ולהשתמש בסכו"ם חלבי לערבוב התבשיל?
תשובה: א. לאשכנזים מותר לאכול את התבשיל בארוחה חלבית אולם להיזהר שלא לאכול עם מוצרי חלב. לכן אם יש ילדים שאוכלים הדבר עלול להיות קצת קשה מדי. לספרדים מותר אף עם מאכלי חלב. ב. לא.
שאלה: צניעות ההורים בפני הילדים: מה ניתן לענות לילד שנכנס לחדר הוריו וראה את מיטותיהם נפרדות (נכנס במקרה לפני שהצניעו)?
תשובה: לא קרה שום אסון. אם הילד שואל מסבירים לו שלפעמים המיטות צמודות ולפעמים ההלכה אומרת שצריך להרחיק את המיטות. ובעזרת ה' לפני שיתחתן יסבירו את כל ההלכות. אם הילד מאד סקרן ניתן להסביר לו יותר.
שאלה: כיבוס בתשעת הימים: אני נער, ומשפחתי בשנים עברו היתה מכבסת בתשעת הימים. בשנה האחרונה ביקשתי מאימי למעט והיא אכן השתדלה. חשוב לציין, שאימי ואבי מאוד נקיים וחשוב להם וכך חינכו אותנו, ללבוש כל יום בגדים חדשים (לפחות לבנים). ראיתי גם בשו"ת הרב וגם בספרו של הרב מלמד שאפשר להקל בלבנים. א) אך השאלה אם רק ניתן להקל בלבישה של לבנים מכובסים או שמותר לכבס ממש? (ראיתי שהרב מלמד הביא את האג"מ, אני חושב, שמתיר לכבס אך לא הבנתי מה פסיקת ההלכה). ב) בנוסף, אם משפחתי תכבס בגדים בתשעת הימים (לאו דווקא לבנים), האם יהיה מותר לי לזרוק על הרצפה וללבוש? ג) וכן אם אימי או אבי יבקשו מממני לכבס, מה לעשות? (אני יכול לבקש שיחליפו אותי בימים אלו, אך השאלה אם זה מוסרי שאחרים יחטאו במקומי) ישר כוח עצום! ושנכזה בעז"ה להצטער באמת על חורבנה של ירושלים ולשמוח בבנינה.
תשובה: א. ניתן ללבוש לבנים מכובסים בתשעת הימים. ב. ניתן לזרוק על הרצפה וללבוש. ג. תגיד להוריך שאתה מקפיד על אבילות החורבן ואינך מכבס בתשעת הימים.
שאלה: שהחיינו על בגד בבין המצרים: קניתי בגדים חדשים. מדדתי אותם בחנות ולא בירכתי "שהחיינו" וגם בשעת הקנייה לא בירכתי. האם אני יכולה לברך "שהחיינו" בשבת על הבגד ואחרי כמה דקות להוריד אותו מעליי או שזה כבר מאוחר מדי?
תשובה: יש הנוהגים לברך "שהחיינו" על בגד חדש בפעם הראשונה שלובשים אותו. מדידה לצורך קניה אינה נחשבת ללבישה. אם את צריכה את הבגד, את יכולה ללבוש את הבגד בשבת לזמן מה ולברך עליו "שהחיינו".
שאלה: לקנות טוסטר בבין מצרים: הטוטסר שלנו הלך, האם אפשר לקנות טוסטר חדש ולהשתמש בו לפני ראש חודש אב?
תשובה: כן.
שאלה: מורה רווקה לכיתת בנים: בימים אלו אני מסיימת את לימודיי כסטודנטית להוראה ומחפשת עבודה לקראת שנת הלימודים הבאה. העבודה היא לא בשביל הכסף (כיוון שהוריי מפרנסים אותי) אבל אני מניחה שאם אתחתן בע"ה תוך כדי השנה אזדקק גם לכסף. אני רוצה לעבוד כדי למלא את חובותי לסטאז. האם מותר לי ללמד בכיתת בנים, אם כן, עד איזה גיל? האם זה משנה אם מדובר בבי"ס דתי או לא? האם יש בעיה ללמד בכיתה מעורבת של בנים ובנות? (גם באופן כללי - ללמד במקום בו נוהגים כך, וגם בגלל היותי רווקה) יש לציין שההתמחות שלי היא לחט"ב ותיכון כך שלא שייך ללמד בכיתות נמוכות - לפחות כיתה ד ומעלה.
תשובה: ללמד בתיכון לא רצוי. כיתות ה- ו', בשעת הדחק אם אין אפשרות אחרת.
שאלה: תרומות ומעשרות מירקות שגדלו במרפסת: האם וכיצד להפריש תרומות ומעשרות מירקות שגדלו במיכלים במרפסת שאינה מקורה?
תשובה: יש להפריש אם היה מקורה, אין לברך. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: גופיה ציצית עם קליפס  ציצית סתומה: יש לי גופיה-ציצית שאינה תפורה בצידיה אלא נפתחת ונסגרת עם קליפס (מין כפתור). שמתי לב שהסגירה מעט למטה מאמצע הצד אבל כ-25 ס"מ מהפינה. אם נחשיב את החלק שמעל הסגירה כסגור, אזי הציצית סתומה ברובה. בנוסף בזמן קשירת הציציות הקליפס היה פתוח והיה 4 כנפות מלאות. האם יש צורך להרחיק את הקליפס מהכנפות, והאם יש לדאוג מפני "תעשה ולא מן העשוי" כמו בציצית סתומה ולקשור מחדש את הפתילים?
תשובה: כייון שדרך העולם לפעמים לפתוח את הקליפס ולפעמים לסוגרו אין בזה בעיה.
שאלה: ההבדל בין לולב לתפילין: למה לולב הוא מוקצה מחמת גופו ואילו תפילין הם כלי שמלאכתו לאיסור? (כך נפסק בספר מנוחת אהבה), מה ההבדל בניהם?
תשובה: יש דעות ששבת זה לא זמן תפילין, ויש דעות שאין חיוב להניח בשבת אולם מותר להניח תפילין בשבת. על שיטה זו סומכים כאשר רוצים להזיז את התפילין לצורך, כמו להעביר אותם למקום מוצל. בלולב לעומת זאת ח אסרו לטלטל אותו משום גזירה שמא יעביר ד' אמות ברשות הרבים, ומכיוון שזה חפץ שאינו ראוי לשום דבר אז הוא מוקצה.
שאלה: טיול בעשירי באב: האם מותר לצאת לטיול ביום רביעי בבוקר (י באב)אם לא מתאפשר ביום אחר?
תשובה: כן, אולם יש להמשיך את מנהגי תשעת הימים עד לחצות היום.
שאלה: מצוות הביכורים בלחם: קראתי בפניני הלכה שהביא את 10 המצוות שקשורות בייצור הלחם. אחת מהמצוות היא הביכורים, אולם עד כמה שזכור לי ביכורים הם רק בפירות, אז מה שייכות המצווה ללחם?
תשובה: החיטה היא משבעת המינים ועל כן יש בה מצוות ביכורים. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: ברכה על תפילין של ראש: אני ספרדי מבית מסורתי. עם זאת, בבר מצווה למדוני להניח תפילין על של יד ועל של ראש וכך עשיתי בשנים האחרונות (תשובה) ולא יחסתי לעניין כל חשיבות. לאחרונה התוודעתי שיש בעניין כוונות עמוקות וסתרי תורה. כיצד עליי לנהוג, האם לעבור לברכה רק על של יד או להמשיך כקדם?
תשובה: ייתכן שלימד אותך אשכנזי. אך כיוון שאתה ספרדי עליך לברך ברכה אחת על תפילין של יד ולכוון גם על תפילין של ראש.